stanford-oval/wikipedia huggingface dataset:
ซิกซ์
แหล่งข้อมูลอื่นที่เกี่ยวข้อง

วิกิเดอะพีพีเอ็น เก็บถาวร 2007-04-16 ที่ เวย์แบ็กแมชชีน ข้อมูลของกลุ่มซิกซ์ (ภาษาอังกฤษ)
เฮลโล! โปรเจกต์ ดอตคอม ข้อมูลส่วนบุคคลของสมาชิกในกลุ่มซิกซ์ (ภาษาญี่ปุ่น)
| ด ค กเฮลโล! พรอเจกต์ |
| --- | --- |
วงไอดอลหลัก (วงหลัก):  มอร์นิงมูซูเมะ  แองจูลูม  จูซ=จูซ  สึบากิแฟคตอรี  บียอนด์  โอจะ นอร์มา 
วงไอดอลในปัจจุบัน:  มอร์นิงมูซูเมะ  แองจูลูม  จูซ=จูซ  สึบากิแฟคตอรี  บียอนด์  โอจะ นอร์มา  เฮลโล! โปรเค็งชูเซ  เฮลโล! โปรเค็งชูเซ ฮกไกโด 
วงไอดอลในอดีต:  ไทโยโตะซิสโคมูน  โคโคนัทส์มูซูเมะ  คันทรีมูซูเมะ  เมลอนคิเน็มบิ  เชกิ-ดอล  เฮลโล! พรอเจกต์ คิดส์  ดับเบิลยู  บียูเด็ง  คิวต์  โบโน!  คันทรีเกิร์ล  โคบูชิแฟคตอรี 
นักร้องเดี่ยวที่จบการศึกษา:  มิจิโยะ เฮเกะ  จินัตสึ มิโยชิ  ยูกิ มาเอดะ  อายะ มัตสึอูระ  อัตสึโกะ อินาบะ  ยูโกะ นากาซาวะ  ริกะ อิชิอิ  มิกิ ฟูจิโมโตะ  มากิ โกโตะ  เค ยาซูดะ  นัตสึมิ อาเบะ  คาโอริ อีดะ  มาริ ยางูจิ  เอริกะ มิโยชิ  ยูอิ โอกาดะ  เอรินะ มาโนะ  ฮิโตมิ โยชิซาวะ  โนโซมิ สึจิ  มาโกโตะ โองาวะ  อาซามิ คนโนะ  มิตสึอิ ไอกะ  ริโฮะ ซายาชิ 
ค่ายเพลง:  เซติมะ  ฮาจามะ  พิคโกโล ทาวน์
ซาแมนต้า แสงสิงแก้ว ไฮด์

| แซม บับเบิ้ล เกิร์ลส |
| --- | --- |
ชื่อเกิด: ซาแมนต้า แสงสิงแก้ว ไฮด์
เกิด: 28 พฤศจิกายน พ.ศ. 2526 (40 ปี) กรุงเทพมหานคร  ประเทศไทย 
คู่สมรส: Golf Suralertrungsun
อาชีพ: นักร้อง, นางแบบ
ปีที่แสดง: พ.ศ. 2539- ปัจจุบัน
ผลงานเด่น: นักร้องนำวงบับเบิ้ล เกิร์ลส์
สังกัด: จีเอ็มเอ็ม แกรมมี่   พ.ศ. 2541 - 2548
ดารุพัตรณ์ แสงสิงแก้ว หรือ ซาแมนต้า แสงสิงแก้ว ไฮด์ (อังกฤษ: Samantha Sangsingkaew-Hyde) เป็นนักร้องชาวไทย
ประวัติ

ซาแมนต้า แสงสิงแก้ว ไฮด์ ชื่อเล่น "แซม" เชื้อชาติไทย-ออสเตรเลีย เกิดในประเทศไทยเมื่อวันที่ 28 พฤศจิกายน พ.ศ. 2526 เธอเป็นหนึ่งในศิลปินเกิร์ลกรุป วง บับเบิ้ล เกิร์ลส์ สังกัดเมกเกอร์เฮด ในเครือจีเอ็มเอ็ม แกรมมี่
ซาแมนต้าจบมัธยมศึกษาจากโรงเรียนนานาชาติร่วมฤดี แล้วศึกษาต่อระดับปริญญาตรี สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และระดับปริญญาโท มหาวิทยาลัย RMIT (อาร์ เอ็ม ไอ ที) ที่ประเทศออสเตรเลีย
ซาแมนต้าเข้าสู่วงการเมื่อปีพ.ศ. 2539 ด้วยการถ่ายมิวสิควีดีโอของค่ายอาร์เอส เพลง "สมมุติ" ของ โดม ปกรณ์ ลัม และถ่ายแบบนิตยสารวัยรุ่นในอดีต จากนั้นไม่นานก็ได้รับการติดต่อให้มาเทสเสียงกับค่ายจีเอ็มเอ็ม แกรมมี่ ซึ่งเพลงที่ใช้เทสเสียงคือเพลง แทบขาดใจ ของ โลโซ และ Sha La La La ของ ปุ๊กกี้ ปริศนา เพราะแซมเสียงต่ำเหมือนผู้ชายและมี Backing Track ของเพลงนี้ก็เลยเลือก จากนั้นก็ได้เข้ามาเป็นศิลปินในสังกัด เมกเกอร์เฮด ในเครือ จีเอ็มเอ็ม แกรมมี่
ในขณะนั้นทำให้แซม ได้เข้าร่วมเป็นนักร้องนำของวง โดนมีสมาชิกอีกสองคน ได้แก่ แพร เอมเมอรี่ (แพร) และ เทเรซ่า เฮมเฮาเซอร์ (ลิซ่า) และได้ทำผลงานเพลงโดยใช้ชื่อวงดนตรีว่า บับเบิ้ล เกิร์ลส์ มีผลงานอัลบั้ม 2 ชุดด้วยกัน อัลบั้มชุดแรกชื่อว่า Bubble Girls ออกประมาณกลางปี พ.ศ. 2541 เปิดตัวด้วยเพลง "ตัวเล็ก...ใจใหญ่" ต่อด้วยเพลง "อยากฟังเหตุผล"
ส่วนอัลบั้มชุดที่ 2 ชื่อว่า "Hey Boy! (เฮ บอย!)" ออกประมาณต้นปี พ.ศ. 2544 เปิดตัวด้วยเพลง "Hey Boy!" ต่อด้วยเพลง "ไม่ต้องมาอีกใช่ไหม" และเพลง "หลีกทาง"
ส่วนผลงานอัลบั้มพิเศษ เคยทำโปรเจกต์พิเศษร่วมกับเกิร์ลกรุปอีกหนึ่งวงของค่ายแกรมมี่ ชื่อวง ซาซ่า เมื่อปี พ.ศ. 2542 ภายใต้ชื่อ "ซาซ่า แอนด์ บับเบิ้ล เกิร์ลส์" (Zaza & Bubble Girls) อัลบั้ม Surprise มีเพลงดังอย่าง Surprise และ อยู่ได้ไหม
ปัจจุบัน แซมแต่งงานแล้ว และทำงานเป็นBrand support manager ของ ทีม Sunsilk อยู่ในบริษัท "ยูนิลีเวอร์ (Unilever)"
การศึกษา

ระดับมัธยมศึกษา โรงเรียนนานาชาติร่วมฤดี
ระดับปริญญาตรี จุฬาลงกรณ์มหาวิทยาลัย
ระดับปริญญาโท มหาวิทยาลัย RMIT (อาร์ เอ็ม ไอ ที) ที่ประเทศออสเตรเลีย
ผลงาน > ละครโทรทัศน์

แสดงละครเรื่อง "Girl Club รับเอาคืน" คู่กับ แพท วรยศ บุญทองนุ่ม ทางช่องไอทีวี (พ.ศ. 2545)
ผลงาน > ผลงานอัลบั้ม

| ผลงานอัลบั้ม |
| --- | --- | --- | --- | --- |

| ปี | ชื่ออัลบั้ม | วันวางจำหน่าย | รายชื่อเพลงในอัลบั้ม |  |
| 2541 | Bubble Girls | 30 กันยายน พ.ศ. 2541 |  01.ตัวเล็ก...ใจใหญ่  02.อยากฟังเหตุผล  03.เป็นหนึ่งคนนั้น  04.ยังเหมือนเดิมหรือเปล่า  05.บอกว่าไม่รัก  06.มาคุยกัน  07.บางครั้งที่อ่อนแอ  08. อยากเจอนะ  09.โกรธไหม  10.เรายังเป็นเพื่อนกัน |  |
| 2544 | Hey Boy! | 27 มีนาคม พ.ศ. 2544 |  01.Hey Boy!  02.หลีกทาง  03.ไม่ต้องมาอีกใช่ไหม  04.กระซิบ  05.แค่ลมเป่า  06.ลูกไก่  07.ไม่อยากเดินคนเดียว  08.หวง  09.ใต้หมอน  10.Hey boy!!!(Just hey!!! version) |  |
ผลงาน > ผลงานอัลบั้มอื่นๆ

| ผลงานอัลบั้มอื่นๆ |
| --- | --- | --- |

| ปี | ชื่ออัลบั้ม | รายชื่อศิลปินที่ร่วมในอัลบั้ม |
| พ.ศ. 2542 | Surprise | ซาซ่า |
| พ.ศ. 2544 | เพลงประกอบละคร "น้ำพุ" | ตะวัน จารุจินดา , ไบรโอนี่ , กันนิกา ซายน์ , แมทธิว ดีน |
| พ.ศ. 2544 | Cheer | มอส , แคท , ไชน่า ดอลส์ , ไบรโอนี่ , ญาญ่าญิ๋ง ,โจอี้ บอย   ดราก้อน ไฟว์, ซาซ่า , พาเวอร์ แพท , ลูกหิน , นาตาลี |
ผลงาน > มิวสิควีดีโอ

เพลง "สมมุติ" ของ โดม ปกรณ์ ลัม (สังกัดอาร์เอส) / (2539)
เพลง "แค่มองตาก็เข้าใจ" ของ โมทย์ ปราโมทย์ แสงศร (สังกัดอาร์เอส) / (2539)
เพลง "ไม่ต่างกัน" ของ ฝันดี-ฝันเด่น (2540)
เพลง พูดเล่นเล่น ของ ธงไชย แมคอินไตย์ (2541)
ผลงาน > โฆษณา

โฆษณา Johnson's
โฆษณา คาวาซากิ
โฆษณา ครีมอาบน้ำมารีนเฟรซ
โฆษณา กระเป๋า Fenneli
งานแต่งงาน ของแซม บับเบิ้ล เกิร์ลส์
อัลบั้มพิเศษ "ซาซ่า แอนด์ บับเบิ้ลเกิร์ล"
ซิตีออฟเลิฟเวอร์

| --- | --- |
คอนเสิร์ตครั้งเดียวโดยเทย์เลอร์ สวิฟต์
ใบปิดประชาสัมพันธ์รายการพิเศษเอบีซี
สถานที่ที่จัดทัวร์:   โอลิมเปีย  ปารีส ประเทศฝรั่งเศส 
อัลบั้ม: เลิฟเวอร์
วันที่: 9 กันยายน ค.ศ. 2019 (2019-09-09)
ระยะเวลา:  60 นาที (คอนเสิร์ต)  42 นาที (ออกอากาศทางโทรทัศน์) 
จำนวนรอบแสดง: 1
การเข้าร่วม: 2,000
ซิตีออฟเลิฟเวอร์ (อังกฤษ: City of Lover) เป็นคอนเสิร์ตแสดงแบบครั้งเดียวของนักร้องนักแต่งเพลงชาวอเมริกัน เทย์เลอร์ สวิฟต์ จัดขึ้นที่โรงละครโอลิมเปียในปารีส ประเทศฝรั่งเศส เมื่อวันที่ 9 กันยายน ค.ศ. 2019 นานกว่าสองสัปดาห์เล็กน้อยหลังจากการเปิดตัวสตูดิโออัลบั้มชุดที่เจ็ดของสวิฟต์คือ เลิฟเวอร์ (2019) คอนเสิร์ตนี้สงวนไว้สำหรับแฟนคลับ ที่ได้รับบัตรเข้าชมจากการแข่งขันออนไลน์หรือการซื้ออัลบั้ม รายชื่อการแสดงเพลงประกอบด้วย 16 เพลง โดย 8 เพลงจากอัลบั้มเลิฟเวอร์ และอีก 8 เพลงจากอัลบั้มอื่น ๆ ของสวิฟต์ ซิตีออฟเลิฟเวอร์จัดขึ้นเป็นเวลาหนึ่งชั่วโมงและเป็นคอนเสิร์ตเดียวที่สวิฟต์จัดขึ้นเพื่อประชาสัมพันธ์อัลบั้มเลิฟเวอร์ หลังจากที่คอนเสิร์ตทัวร์ครั้งที่ 6 ที่วางแผนไว้ในชื่อเลิฟเวอร์เฟสต์ ถูกยกเลิกเนื่องจากการระบาดทั่วของโควิด-19 เมื่อวันที่ 15 พฤษภาคม ค.ศ. 2020 รายการพิเศษทางโทรทัศน์ในชื่อ เทย์เลอร์ สวิฟต์: ซิตีออฟเลิฟเวอร์ ซึ่งถ่ายทำในคอนเสิร์ตนี้ ออกอากาศทางช่องเอบีซีในสหรัฐ เมื่อเปรียบเทียบกับคอนเสิร์ต รายการพิเศษทางโทรทัศน์รวมเพลงของอัลบั้มเลิฟเวอร์เพียง 8 เพลงและมีความยาว 42 นาทีรวมโฆษณาด้วย
ซิตีออฟเลิฟเวอร์และรายการโทรทัศน์พิเศษที่เกี่ยวข้องได้รับคำวิจารณ์เชิงบวกจากสื่อสิ่งพิมพ์ ซึ่งยกย่องการแสดงบนเวทีของสวิฟต์ และการมีส่วนร่วมอย่างใกล้ชิดกับแฟนคลับ อย่างไรก็ตาม นักวิจารณ์บางคนบ่นว่ารายการพิเศษทางโทรทัศน์ควรรวมรายการเพลงสิบหกเพลงทั้งหมด แทนที่จะมีแค่เพลงจากอัลบั้มเลิฟเวอร์เพียงแปดเพลง สื่อสิ่งพิมพ์บางฉบับตั้งข้อสังเกตว่าคอนเสิร์ตของสวิฟต์ที่โอลิมเปีย ซึ่งเป็นสถานที่จัดงานที่มีความจุ 2,000 ที่นั่ง เป็นการเคลื่อนไหวที่หาได้ยากสำหรับเธอหลังจากเรพิวเทชันสเตเดียมทัวร์ในปี 2018 ซึ่งขายบัตรเข้าชมสถานที่ซึ่งมีความจุสูงกว่ามาก รายการพิเศษทางโทรทัศน์มีให้บริการบนฮูลู และดิสนีย์+ เป็นเวลาสองสามสัปดาห์เริ่มตั้งแต่วันที่ 16 พฤษภาคม ค.ศ. 2020 อัลบั้มการแสดงสดในชื่อ เลิฟเวอร์ (ไลฟ์ฟรอมปารีส) และมีการแสดงจากรายการพิเศษได้รับการเผยแพร่ในรูปแบบไวนิลแอลพีรุ่นลิมิเต็ดในวันวาเลนไทน์ เมื่อวันที่ 14 กุมภาพันธ์ ค.ศ. 2023
ประวัติ

นักร้องและนักแต่งเพลงชาวอเมริกัน เทย์เลอร์ สวิฟต์ เปิดตัวสตูดิโออัลบั้มชุดที่ 7 ของเธอในชื่อ เลิฟเวอร์ เมื่อวันที่ 23 สิงหาคม ค.ศ. 2019 ผ่านทางรีพับลิกเรเคิดส์ เลิฟเวอร์บรรยายโดยสวิฟต์ว่าเป็น "จดหมายรักเพื่อการรักตัวเอง" โดยสำรวจ "ความรักเต็มรูปแบบ" ได้รับแรงบันดาลใจจากความสัมพันธ์กับแฟนคลับในระหว่างการทัวร์คอนเสิร์ตเรพิวเทชันสเตเดียมทัวร์ (2018) อัลบั้มนี้ได้รับคำวิจารณ์ในแง่บวกจากนักวิจารณ์ ซึ่งชื่นชมการประพันธ์เพลงของสวิฟต์ที่แสดงให้เห็นถึงวุฒิภาวะของเธอในฐานะศิลปิน อัลบั้มนี้ประสบความสำเร็จในด้านเชิงพาณิชย์ โดยติดอันดับชาร์ตอัลบั้มในประเทศต่าง ๆ เช่น ออสเตรเลีย แคนาดา ไอร์แลนด์ เนเธอร์แลนด์ โปรตุเกส สเปน สหราชอาณาจักร และสหรัฐ และเป็นอัลบั้มที่ขายดีที่สุดของโลกโดยศิลปินเดี่ยวประจำปี 2019
เพื่อเป็นการเฉลิมฉลองของการเปิดตัวอัลบั้ม สวิฟต์ได้จัดคอนเสิร์ตซิตีออฟเลิฟเวอร์ขึ้น ซึ่งเป็นคอนเสิร์ตครั้งเดียวที่โรงการแสดงดนตรีโอลิมเปียในกรุงปารีส ประเทศฝรั่งเศส เมื่อวันที่ 9 กันยายน ค.ศ. 2019 ก่อนงานเริ่ม ไม่มีการจำหน่ายบัตรใด ๆ สำหรับบุคคลทั่วไป แต่มีสงวนไว้สำหรับแฟน ๆ ที่ซื้ออัลบั้มเพื่อเข้าร่วมการแข่งขันออนไลน์จาก 37 ประเทศที่ได้รับการคัดเลือกทั่วโลก เนื่องจากเหตุการณ์นี้เป็นความลับในหมู่แฟน ๆ ที่ได้รับการคัดเลือก จึงไม่มีแคมเปญส่งเสริมการจำหน่ายมากมายสำหรับงานนี้ ซิตีออฟเลิฟเวอร์เป็นคอนเสิร์ตเดียวที่สวิฟต์จัดขึ้นที่ห้องแสดงดนตรีเพื่ออัลบั้มเลิฟเวอร์ หลังจากคอนเสิร์ตทัวร์เลิฟเวอร์เฟสต์ที่วางแผนไว้ได้ถูกยกเลิกเนื่องจากการระบาดทั่วของโควิด-19
ซิตีออฟเลิฟเวอร์ถือเป็นคอนเสิร์ตครั้งแรกของสวิฟต์ที่ห้องแสดงดนตรีในฝรั่งเศสนับตั้งแต่สปีกนาวเวิลด์ทัวร์ในปี 2011 เธอยังได้จัดการแสดงเล็ก ๆ บนเรือริมแม่น้ำแซนในปี 2013 เพื่อแสดงเพลงจากอัลบั้ม เรด ก่อนหน้านี้สวิฟต์ไม่เคยประสบความสำเร็จทางการด้านค้าในฝรั่งเศสมากเท่ากับในสหรัฐหรือเอเชียตะวันออก ในช่วงสัปดาห์แรกของการวางจำหน่ายอัลบั้มเลิฟเวอร์ สามารถจำหน่ายได้ 7,500 ชุดในฝรั่งเศสในสัปดาห์แรก เทียบกับหนึ่งล้านชุดในจีนหรือเกือบเกือบ 700,000 ชุดในสหรัฐ สวิฟต์บอกกับเลอปารีเซียงในการให้สัมภาษณ์เมื่อเดือนพฤษภาคม ค.ศ. 2019 ว่าเธอถือว่า "มีความสำคัญ" ที่จะจัดคอนเสิร์ตอีกครั้งในฝรั่งเศสหลังจากผ่านไปแปดปี
รายการเพลง

นี่คือรายการแสดงของคอนเสิร์ตซิตีออฟเลิฟเวอร์ เพลงที่นำเสนอในรายการพิเศษของช่องเอบีซี จะมีสัญลักษณ์กริชกำกับไว้ (†)
"Me!" †
"Blank Space"
"I Knew You Were Trouble"
"The Archer" †
"Love Story"
"Delicate"
"Death by a Thousand Cuts" †
"Cornelia Street" †
"The Man" †
"All Too Well"
"Red"
"Daylight" †
"Style"
"You Need to Calm Down" †
"Lover" †
"Shake It Off"
แหล่งข้อมูลอื่น

Taylor Swift: City of Lover (TV special) ที่อินเทอร์เน็ตมูวีเดตาเบส
Taylor Swift: City of Lover (TV special) on American Broadcasting Company
| ด ค กเทย์เลอร์ สวิฟต์ |
| --- | --- |
 อัลบั้ม  ซิงเกิล  รางวัลและการเข้าชิง  การแสดงสด  เพลง  วิดีโอ  อิทธิผลทางวัฒนธรรม 
สตูดิโออัลบั้ม:  เทย์เลอร์ สวิฟต์  เฟียร์เลส  สปีกนาว  เรด  1989  เรพิวเทชัน  เลิฟเวอร์  โฟล์กลอร์  เอฟเวอร์มอร์  มิดไนส์  เดอะทอร์เชอด์โพอิตส์ดีพาร์ตเมนต์ 
บันทึกเสียงใหม่:  เฟียร์เลส (เทย์เลอร์เวอร์ชัน)  เรด (เทย์เลอร์เวอร์ชัน)  สปีกนาว (เทย์เลอร์เวอร์ชัน)  1989 (เทย์เลอร์เวอร์ชัน) 
อีพี:  เดอะเทย์เลอร์ สวิฟต์ฮอลลิเดย์คอลเล็กชัน  บิวตีฟูลอายส์ 
อัลบั้มบันทึกการแสดงสด:  สปีกนาว: เวิลด์ทัวร์ไลฟ์  ไลฟ์ฟรอมเคลียร์แชนแนลสตริป 2008  เลิฟเวอร์ (ไลฟ์ฟรอมปารีส) 
คอนเสิร์ตทัวร์:  เฟียร์เลสทัวร์  สปีกนาวเวิลด์ทัวร์  เดอะเรดทัวร์  เดอะ 1989 เวิลด์ทัวร์  เรพิวเทชันสเตเดียมทัวร์  ดิเอราส์ทัวร์ 
ภาพยนตร์:  มิสอเมริกานา  โฟล์กลอร์: เดอะลองพอนด์สตูดิโอเซสชันส์  ออลทูเวล: เดอะชอร์ตฟิล์ม  เทย์เลอร์ สวิฟต์: ดิเอราส์ทัวร์ 
ครอบครัว:  ออสติน สวิฟต์ (น้องชาย)  มาร์จอรี ฟินเลย์ (ยาย) 
มรดก:  สวิฟตี  อิทธิผลของดิเอราส์ทัวร์  คดีล่วงละเมิดทางเพศ  กรณีข้อพิพาทสิทธิ์การถือครองเพลง  กรณีข้อพิพาททิกเก็ตมาสเตอร์ 
บทความที่เกี่ยวข้อง:  บอมบาลูรินา  ซิตีออฟเลิฟเวอร์  ไฮวอตช์  แนนนาเรีย สวิฟเต  โอลิเวีย เบนสัน  เทย์เลอร์สวิฟต์โปรดักชัน  แซมมวลโกลด์วินเอสเตต  สวิฟต์ออนซีเคียวริตี 
  หมวดหมู่:เทย์เลอร์ สวิฟต์
ซิฟู แมคอินเนส

คดีฆาตกรรมชาวนิวซีแลนด์ (2506)
| ซิฟู แมคอินเนส |
| --- | --- |
เกิด: โรเบิร์ต มัลคอล์ม แมคอินเนส ค.ศ. 1963 (อายุ 60–61 ปี) ออกแลนด์, ประเทศนิวซีแลนด์
สัญชาติ: ประเทศนิวซีแลนด์
ชื่ออื่น: แรมโบ้
อาชีพ: นักธุรกิจ
องค์การ: ไอเอสเอส คอร์ปอเรชั่น จำกัด
ตำแหน่ง: ซิฟู

รายละเอียด
ประเทศ: ประเทศไทย
 
โรเบิร์ต มัลคอล์ม แมคอินเนส (อังกฤษ: Robert Malcolm McInnes; เกิดปีพ.ศ. 2506) หรือที่รู้จักกันในชื่อ ซิฟู แมคอินเนส (อังกฤษ: Sifu McInnes) เป็นอดีตผู้ฝึกฝนศิลปะการต่อสู้ป้องกันตัวชาวนิวซีแลนด์
ชีวิต

แมคอินเนส ก่อตั้งโรงเรียน เซอร์ กีย์ ดอร์ กังฟู ในประเทศนิวซีแลนด์ ซึ่งเขาดำเนินการระหว่างปีพ.ศ. 2523 ถึง 2534 ในปีพ.ศ. 2531 นักเรียนอายุ 17 ปีคนหนึ่ง เจสัน ดูลีย์ จมน้ำตายระหว่างการฝึกซ้อม เป็นหนึ่งในการฝึกซ้อมของแมคอินเนส เมื่อเขาบังคับให้นักเรียนกลุ่มหนึ่งว่ายน้ำใน แม่น้ำไววีร่า พร้อมทั้งยิงปืนไปทางพวกกลุ่มนักเรียน หลังจากการเสียชีวิตของเจสัน ดูลีย์ ทำให้ แมคอินเนส ถูกวิพากษ์วิจารณ์ถึงสิ่งที่กระทำถือว่าเป็นการฝึกแบบสุดโต่ง รวมถึงการให้นักเรียนโกนศีรษะและสาบานว่าจะจงรักภักดีต่อเขา แมคอินเนสไม่ได้ถูกตั้งข้อหาสำหรับการเสียชีวิตของดูลีย์ แต่ในปีพ.ศ.2532 เขาถูกตัดสินจำคุก 10 เดือน และถูกคุมขังฐานยิงปืนที่อาจเป็นอันตรายต่อชีวิตกับนักเรียนของเขา ในปี พ.ศ.2535 แมคอินเนสได้อพยพไปประเทศไทย ในปี พ.ศ.2553 แมคอินเนสถูกตั้งข้อหาแอบอ้างเป็นเจ้าหน้าที่หน่วยรบพิเศษของไทย ใน เมืองพัทยา, ประเทศไทย และมีอาวุธปืนไว้ในครอบครองโดยผิดกฎหมาย
ธุรกิจ

แมคอินเนสเป็นผู้ก่อตั้ง องค์กรเวิลด์คุมิเตะ (WKO) และ โชริน เคมโป ไคคัง  เขาเป็นเจ้าของบริษัท ไอเอสเอส คอร์ปอเรชั่น จำกัด
ซิมซิตี โซไซตีส์

| ซิมซิตี โซไซตีส์ |
| --- | --- |

ผู้พัฒนา: Tilted Mill Entertainment
ผู้จัดจำหน่าย: Electronic Arts
ชุด: ซิมซิตี
เครื่องเล่น: Microsoft Windows   Mobile Phone   Playstation Portable
วางจำหน่าย: PC: 13 พฤศจิกายน, ค.ศ. 2007
แนว: วางแผน สร้างเมือง
รูปแบบ: เล่นคนเดียว
ซิมซิตี โซไซตีส์ (อังกฤษ: SimCity Socities) เป็นวิดีโอเกมแนววางแผน สร้างเมืองตัวที่ 5 ของเกมชุดซิมซิตี แต่นี่กลับเป็นภาคแรกที่ไม่มีหมายเลขกำกับภาค เริ่มวางจำหน่ายเมื่อ 13 พฤศจิกายน ค.ศ. 2007 สร้างโดย Tilted Mill Entertainment เขียนโดย Electronic Arts
เมื่อวันที่ 5 มิถุนายน พ.ศ. 2550 Tilted Mill Entertainment ผู้สร้างเกม Caesar IV ประกาศว่าได้พัฒนาเกมซิมซิตี โซไซตีส์ แทนแมกซิส ที่เคยสร้างเกมภาคเก่ามาก่อนหน้านี้ ร็อบ ฮัมเบิล หัวหน้าแผนกเกมซิมส์ของ EA กล่าวชี้แจงว่า ตัวแทนของ ES ได้ขอให้ Tilted Mill สร้างเกมนี้ที่งาน E³ ผลตอบรับเป็นไปในทางลบ โดยเฉพาะในกระดานข่าวอย่างเป็นทางการของผู้พัฒนาเกมนี้ คำตอบจากผู้พัฒนาพยายามเบนความสนใจออกจากเรื่องนี้
แหล่งข้อมูลอื่นๆ

เว็บไซต์ทางการของซิมซิตี โซไซตีส์ เก็บถาวร 2010-06-17 ที่ เวย์แบ็กแมชชีน
ซิมพาทีฟอร์เดอะเดวิล

ซิมพาทีฟอร์เดอะเดวิล (อังกฤษ: Sympathy for the Devil) เป็นเพลงของเดอะโรลลิงสโตนส์ แต่งโดยมิก แจ็กเกอร์  เป็นเพลงแทร็กที่ 1 ของอัลบัม Beggars Banquet ที่วางจำหน่ายในปี ค.ศ. 1968  นิตยสารโรลลิงสโตนได้จัดให้เพลงนี้อยู่ในอันดับที่ 32 ของ 500 เพลงยอดเยี่ยมตลอดกาล จากการจัดอันดับในปี 2004
เพลงนี้ระบุว่าแต่งโดย แจ็กเกอร์/ริชาร์ด แต่ในภายหลังแจ็กเกอร์ได้ให้สัมภาษณ์นิตยสารโรลลิงสโตนระบุว่า เขาเป็นผู้แต่งเพลงนี้เป็นส่วนใหญ่  โดยได้แรงบันดาลใจมาจากบทกวีลัทธิสัญลักษณ์นิยมของชาร์ลส์ โบเดอแลร์ (Charles Baudelaire) และจากนวนิยายเรื่อง The Master and Margarita ของมิคาอิล บูลกาคอฟ (Mikhail Bulgakov) 
มีคำร้องที่กล่าวพาดพิงถึงเหตุการณ์ในประวัติศาสตร์ เช่น การพิพากษาและการสิ้นพระชนม์ของพระเยซู, สงครามศาสนาในยุโรป, การปฏิวัติรัสเซียและการสังหารหมู่ราชวงศ์โรมานอฟ รวมไปถึงการลอบสังหารพี่น้องเคนเนดี
เพลงนี้ขับร้องโดยมิก แจ็กเกอร์ มีจุดเด่นที่เสียงกลองคองกาในจังหวะแซมบา ล้อไปกับการบรรเลงเปียโน กีตาร์เบส ลูกซัด สลับกับเสียงคอรัส "WOO WOOS" โดยสมาชิกในวงตลอดทั้งเพลง
เนื้อเพลงบรรยายทัศนะของบุคคลที่หนึ่งผ่านมุมมองของลูซิเฟอร์  ยิ่งทำให้ภาพลักษณ์ของวงแย่ลงจากที่ถูกโจมตีมาก่อนหน้า จากเพลง Let's Spend the Night Together ว่าส่งเสริมเรื่องผิดศีลธรรม  และจากอัลบัมก่อนหน้า คือ Their Satanic Majesties Request ว่าส่งเสริมลัทธิบูชาซาตาน   และยิ่งถูกโจมตีว่าทางวงส่งเสริมความรุนแรงในหมู่วัยรุ่น หลังเกิดเหตุประท้วงการเหยียดผิว และเกิดจลาจลหลายครั้งในสหรัฐอเมริกาในปี 1968 หลังอัลบัม  Beggars Banquet นี้วางจำหน่าย
ในระหว่างการบันทึกเสียงอัลบัม Beggars Banquet นั้น ฌอง-ลุค โกดาร์ด ผู้กำกับภาพยนตร์ชาวฝรั่งเศสได้ถ่ายทำภาพยนตร์สารคดีเกี่ยวกับการทำงานของวงเดอะโรลลิงสโตน เดิมใช้ชื่อภาพยนตร์ว่า One on One ต่อมาได้เปลี่ยนไปใช้ชื่อภาพยนตร์ตามชื่อเพลง ว่า Sympathy for the Devil
ศิลปินที่เคยนำเพลงนี้มาบันทึกเสียงใหม่ เช่น กันส์แอนด์โรสเซส (ปี 1994), ออซซี ออสบอร์น (ปี 2005) ศิลปินที่เคยนำเพลงนี้มาร้องในการแสดงสด เช่น เพิร์ลแจม ยูทู บองโจวี
แหล่งข้อมูลอื่น

The Rolling Stones - Sympathy For The Devil - Studio Sessions by Jean-Luc Godard
ซิมเอิร์ธ

| ซิมเอิร์ธ SimEarth: The Living Planet |
| --- | --- |
ผู้พัฒนา: แมกซิส
ผู้จัดจำหน่าย: แมกซิส
ออกแบบ: วิล ไรต์
เครื่องเล่น: IBM PC, Commodore Amiga, TurboGrafx-16 / TurboDuo,  Apple Macintosh, X68000, Sega Mega-CD, Super NES, Virtual Console, Windows
วางจำหน่าย: ค.ศ. 1990 SNES ค.ศ. 1992 Virtual Console 
แนว: Life Simulation
รูปแบบ: ผู้เล่นคนเดียว
ซิมเอิร์ธ: เดอะลิฟวิงแพลเน็ต (อังกฤษ: SimEarth: The Living Planet) หรือเรียกสั้น ๆ ว่า ซิมเอิร์ธ เป็นเกมคอมพิวเตอร์แนวจำลองชีวิตออกแบบโดยวิลล์ ไรท์ จัดจำหน่ายโดยบริษัทแม็กซิสในปี พ.ศ. 2534 เป็นเกมที่เปิดให้ผู้เล่นควบคุมพัฒนาการของดวงดาว ซึ่งเกมดังกล่าวได้รับการออกแบบสำหรับแมคอินทอช คอมมานโดร์อะมิกา ไอบีเอ็ม ซูเปอร์แฟมิคอม และเทอร์โบกราฟิก-16 ซึ่งต่อมาได้นำมาปรับรูปแบบอีกครั้งเพื่อจำหน่ายในเครื่องวี และวิชัวร์คอมโซล
แม้ว่าเกมนี้ได้รับคำชื่นชมเมื่อครั้งที่ออกจำหน่าย แต่ ซิมเอิร์ธ ก็ไม่ประสบความสำเร็จด้านยอดขายเท่า ซิมซิตี ที่ออกจำหน่ายไปก่อนหน้านี้
แหล่งข้อมูลอื่น

SimEarth at Macintosh Garden
ซิลิเกต

ซิลิเกต (อังกฤษ: silicates) เป็นแร่ที่เกิดจากการรวมตัวของ ซิลิกอนและ ออกซิเจน และยังมีสารอื่นประกอบ ทำให้เกิดลักษณะต่างๆกันหลายชนิด ซึ่งสามารถแบ่งออกได้เป็น 6 ชนิด คือ นีโซซิลิเกต (Nesosilicate), โซโรซิลิเกต (Sorosilicate), ไซโคลซิลิเกต (Cyclosilicate), ไอโนซิลิเกต (Inosilicate), ฟิลโลซิลิเกต (Phyllosilicate), เทกโทซิลิเกต (Tectsilicate)
ซิมโฟนีหมายเลข 25 (โมทซาร์ท)

ซิมโฟนีหมายเลข 25 ในบันไดเสียง จี ไมเนอร์ (อังกฤษ: Symphony No. 25 in G minor, K. 183/173dB) ผลงานประพันธ์ของว็อล์ฟกัง อมาเดอุส โมทซาร์ท ในเดือนตุลาคม ค.ศ. 1773 สันนิษฐานว่าโมทซาร์ทเขียนซิมโฟนีบทนี้เสร็จในวันที่ 5 ตุลาคม เพียงสองวันหลังจากประพันธ์ซิมโฟนีหมายเลข 24 เสร็จ  โดยได้รับอิทธิพลมาจากซิมโฟนีหมายเลข 39 ของโยเซ็ฟ ไฮเดิน
ซิมโฟนีบทนี้เป็นที่รู้จักในฐานะเป็นเพลงเปิดภาพยนตร์ชีวประวัติของโมทซาร์ท อมาเดอุส (ค.ศ. 1984)  ของมิโลช โฟร์มัน ผู้กำกับภาพยนตร์ชาวเช็ก
ซิมโฟนีบทนี้แบ่งออกเป็นสี่มูฟเมนต์ ได้แก่
I. Allegro con brio, 4/4 in G minor
II. Andante, 2/4 in E-flat major
III. Menuetto & Trio, 3/4 in G minor, Trio in G major
IV. Allegro, 4/4 in G minor
แหล่งข้อมูลอื่น

โน้ตเพลงเสรีของ Symphony No. 25 ที่โครงการห้องสมุดดนตรีนานาชาติ (IMSLP)
ข้อมูลเกี่ยวกับ ซิมโฟนีหมายเลข 25 (โมทซาร์ท) ที่ โครงการมิวโทเปีย (the Allegro con brio movement)
ข้อมูลเกี่ยวกับ ซิมโฟนีหมายเลข 25 (โมทซาร์ท) ที่ โครงการมิวโทเปีย (the Andante movement)
Wolfgang Amadeus Mozart - Symphony No. 25 in G minor
ซิมพ์ทัมออฟเดอะยูนิเวิร์ส (เพลง)

| "ซิมพ์ทัมออฟเดอะยูนิเวิร์ส"> ซิงเกิลโดยแบล็กแซ็บบาธ.จากอัลบั้มซาบอเทจ |
| --- | --- |
วางจำหน่าย: 28 กรกฎาคม 1975
บันทึกเสียง: มอร์แกน ลอนดอน
แนวเพลง: เฮฟวีเมทัล
ความยาว: 6:29
ค่ายเพลง:  Vertigo 
ผู้ประพันธ์เพลง:  Geezer Butler  Tony Iommi  Ozzy Osbourne  Bill Ward 
โปรดิวเซอร์:  Black Sabbath  Mike Butcher 
"ซิมพ์ทัมออฟเดอะยูนิเวิร์ส"(อังกฤษ: Symptom of the Universe) เป็นซิงเกิลของวงเฮฟวีเมทัล แบล็ค ซับบาธ จากอัลบั้ม Sabotage เพลงนี้ถูกเขียนขึ้นมาจากความคิดของ กีเซอร์  บัทเลอร์ เนื้อหาเกี่ยวกับการเกิดของจักรวาลและผู้สร้างจักรวาลบางส่วนจะอ้างอิงถึงตำนานเทพเจ้า เพลงนี้ยังถูกบันทึกลงอัลบั้มบันทึกการแสดงสด Past Lives และอัลบั้มของ Ozzy Osbourneอัลบั้มSpeak of the Devil
สมาชิก

Ozzy Osbourne - ร้อง
Tony Iommi - กีตาร์
Geezer Butler - เบส
Bill Ward - กลอง
| ด ค กBlack Sabbath |
| --- | --- |
Tony Iommi · Ozzy Osbourne · Geezer Butler  Bill Ward · Ronnie James Dio · Vinny Appice · Geoff Nicholls · Tony Martin · Ian Gillan · Glenn Hughes · Ray Gillen · Cozy Powell · Neil Murray · Bev Bevan ·  Jo Burt · Terry Chimes · Bob Daisley · Bobby Rondinelli · Eric Singer · Dave Spitz · Dave Walker
สตูดิโออัลบั้ม: Black Sabbath ·  Paranoid ·  Master of Reality ·  Black Sabbath Vol. 4 ·  Sabbath Bloody Sabbath ·  Sabotage ·  Technical Ecstasy ·  Never Say Die! ·  Heaven and Hell ·  Mob Rules ·  Born Again ·  Seventh Star ·  The Eternal Idol ·  Headless Cross ·  TYR ·  Dehumanizer ·  Cross Purposes ·  Forbidden · 13
อัลบั้มบันทึกการแสดงสด: Live Evil · Cross Purposes Live · Reunion · Past Lives · Live at Hammersmith Odeon
อัลบั้มรวมเพลง: We Sold Our Soul for Rock 'n' Roll · The Collection · The Sabbath Stones · Symptom of the Universe: The Original Black Sabbath 1970–1978  · Black Box: The Complete Original Black Sabbath (1970–1978) · Greatest Hits 1970–1978 · The Dio Years · The Rules of Hell · Greatest Hits (2009) · Iron Man: The Best of Black Sabbath
ซิงเกิล: "Evil Woman" · "N.I.B." · "The Wizard" · "Paranoid" · "Iron man" · "War pigs" · "Fairies Wear Boots" · "Sweet Leaf" · "Children of the Grave" · "Into the Void " · "Changes" · "Sabbath Bloody Sabbath " · "Symptom of the Universe" · "Rock 'n' Roll Doctor" · "Dirty Women" · "Never Say Die!" · "Neon Knights" · "Heaven and Hell" · "Die Young" · "The Mob Rules" · "Turn Up the Night" · "Trashed" · "Disturbing the Priest" · "Zero the Hero" · No Stranger to Love" · "TV Crimes" · "Psycho Man" · "The Devil Cried"
วิดีโอ: Never Say Die · Black and Blue · The Black Sabbath Story, Vol. 1 · The Black Sabbath Story, Vol. 2 · The Last Supper · Inside Black Sabbath - 1970–1992 · Black Sabbath's Paranoid · Rock Review · In Their Own Words · Hangin' with Heaven and Hell
ส่วนที่เกี่ยวข้อง: Mythology · Heaven & Hell · Velvett Fogg · GZR · Deep Purple · Rainbow · Dio
อื่นๆ: Members
ซิลิเอต

ซิลิเอต (อังกฤษ: Ciliate) เป็นโพรทิสต์ที่ใช้ซิเลียในการเคลื่อนที่อาศัยอยู่ในสภาพแวดล้อมที่มีน้ำหรือมีความชื้นสูง  โพรทิสต์กลุ่มนี้มีความหลากหลายทางสปีชีส์มากที่สุด  ตัวอย่างสัตว์ในกลุ่มนี้เช่น  พารามีเซียม,  วอร์ติเซลลา เป็นต้น
ซิมโฟนีหมายเลข 41 (โมทซาร์ท)

ซิมโฟนีหมายเลข 41 ในบันไดเสียง ซี เมเจอร์ "จูปิเตอร์" (อังกฤษ: Symphony No. 41 in C major, KV. 551) เป็นผลงานประพันธ์ซิมโฟนีชิ้นสุดท้ายของว็อล์ฟกัง อมาเดอุส โมทซาร์ท แต่งเสร็จเมื่อวันที่ 10 ตุลาคม ค.ศ. 1788 ผลงานนี้บางครั้งรู้จักในชื่อ จูปิเตอร์ซิมโฟนี เป็นชื่อที่ใช้โดยโยฮัน เพเทอร์ ซาโลม็อน ในการเรียบเรียงเสียงสำหรับเปียโนครั้งแรกๆ
ซิมโฟนีหมายเลข 41 เป็นซิมโฟนีชิ้นหลังสุดในสามชิ้นที่โมทซาร์ทใช้เวลาในช่วงฤดูร้อนของปี ค.ศ. 1788  เขาประพันธ์ซิมโฟนีหมายเลข 39 เสร็จในวันที่ 26 มิถุนายน, ซิมโฟนีหมายเลข 40 เสร็จในวันที่ 25 กรกฎาคม  ในขณะเดียวกันเขาก็เร่งรีบแต่งเปียโนทริโอในบันไดเสียง อี เมเจอร์ และ ซี เมเจอร์ , เปียโนโซนาตาหมายเลข 16 และไวโอลินโซนาตา ทั้งนี้เพื่อใช้สำหรับแสดงคอนเสิร์ต "Concerts in the Casino" อย่างไรก็ตาม สันนิษฐานว่าการแสดงครั้งนี้อาจถูกยกเลิก และไม่มีหลักฐานยืนยันว่าได้เคยมีการจัดแสดงซิมโฟนีชิ้นนี้ในขณะที่โมทซาร์ทยังมีชีวิตอยู่หรือไม่
ซิมโฟนีหมายเลข 41 ประกอบด้วย 4 มูฟเมนต์
Allegro vivace, 4/4
Andante cantabile, 3/4 in F major
Menuetto: Allegretto - Trio, 3/4
Molto Allegro, 2/2
แหล่งข้อมูลอื่น

โน้ตเพลงเสรีของ Symphony No. 41 ที่โครงการห้องสมุดดนตรีนานาชาติ (IMSLP)
ฟังผลงาน Symphony No.41 in C major ที่ มิวโซเพน
ซิมโฟนีหมายเลข 1 (ชูมัน)

คลารา วีค เมื่ออายุ 15 ปี ก่อนจะพบกับโรแบร์ท ชูมัน ภาพปี ค.ศ. 1835
ซิมโฟนีหมายเลข 1 ในบันไดเสียง บี แฟลต เมเจอร์ (อังกฤษ: Symphony No. 1 in B flat major, op. 38 "Spring") ผลงานประพันธ์ซิมโฟนีชิ้นแรกของโรแบร์ท ชูมัน เขาเริ่มร่างซิมโฟนีเป็นครั้งแรกโดยการสนับสนุนจากคลารา ชูมัน ในช่วงฤดูใบไม้ร่วงของ ค.ศ. 1840 ขณะนั้นคนทั้งคู่กำลังอยู่ในห้วงแห่งความสุขหลังจากได้รับอนุญาตให้แต่งงานกันใหม่ ๆ ก่อนหน้านั้นความรักของทั้งสองถูกขัดขวางจากฟรีดริช วีค บิดาของเธอมาโดยตลอด
ชูมันเริ่มร่างซิมโฟนีบทนี้ช่วงต้นปี ค.ศ. 1841 ราววันที่ 23 ถึง 26 มกราคม และใช้เวลาประมาณหนึ่งเดือนในการเรียบเรียงสำหรับวงออร์เคสตรา ผลงานชิ้นนี้ออกแสดงครั้งแรกเมื่อวันที่ 31 มีนาคม ค.ศ. 1841 ที่เมืองไลพ์ซิช โดยวงออเคสตราเกอวันท์เฮาส์ อำนวยเพลงโดยเฟลิคส์ เม็นเดิลส์โซน
ผลงานชิ้นนี้มีอีกชื่อหนึ่งว่า "ซิมโฟนีแห่งฤดูใบไม้ผลิ" จากบันทึกของคลารา ชูมัน ที่ระบุว่าได้รับแรงบันดาลใจมาจากบทกวีฤดูใบไม้ผลิของ Adolph Boettger  ในขณะที่ตัวชูมันเคยกล่าวไว้ว่า เขาได้รับแรงบันดาลใจในการเขียนบทเพลงนี้จาก Liebesfrühling (ฤดูใบไม้ผลิแห่งรัก) ของตัวเขาเอง
ซิมโฟนีหมายเลข 1 ในบันไดเสียง บี แฟลต เมเจอร์ ประกอบด้วย 4 มูฟเมนต์ ความยาวทั้งสิ้นประมาณ 29 ถึง 32 นาที
I. Andante un poco maestoso – Allegro molto vivace (B flat major)
II. Larghetto (E flat major)
III. Scherzo: Molto vivace – Trio I: Molto piu vivace – Trio II (G minor)
IV. Allegro animato e grazioso (B flat major)
แหล่งข้อมูลอื่น

โน้ตเพลงเสรีของ Symphony No. 1 ที่โครงการห้องสมุดดนตรีนานาชาติ (IMSLP)
ฟังผลงาน Symphony No.1, Op.38 ที่ มิวโซเพน
Frühlingssinfonie (1983) aka Spring Symphony ที่อินเทอร์เน็ตมูวีเดตาเบส
Schumann: Symphony No.1 "Spring" (Bernstein)    อำนวยเพลงโดย เบิร์นสไตน์
ซิลิโคน

ทัพพีซิลิโคน
ซิลิโคน (อังกฤษ: silicone) เป็นสารประกอบที่มีความหลากหลายในรูปร่างและการใช้งาน โดยทั่วไปจะใช้กับงานที่ต้านทานความร้อน และงานที่ใช้เป็นวัสดุยืดหยุ่น ตัวอย่างการใช้งานของซิลิโคน เช่น กาว ยาแนว เครื่องครัว ฉนวน และงานทางการแพทย์ (หน้าอกซิลิโคน)
ซิลิโคนเป็นพอลิเมอร์ที่ประกอบด้วย ซิลิคอน คาร์บอน ไฮโดรเจน ออกซิเจน และสารเคมีประเภทอื่น รูปแบบทั่วไปของซิลิโคนได้แก่ ยางซิลิโคน น้ำมันซิลิโคน และ เรซินซิลิโคน